"Mintha nem is Magyarországon dolgoznál" - munka egy multiközpontban
Nemzetközi csapat, jó munkakörnyezet, versenyképes fizetés. Személyzeti szakemberek ezeket a tényezõket emelik ki, miért jó multinacionális cég üzlettámogató központjában dolgozni. Az utóbbi tíz évben közel 80 ilyen egység létesült Magyarországon, és körülbelül 35 ezren keresik itt a kenyerüket. Mi kell a bejutáshoz? Milyen árnyoldalai vannak az ilyen munkának?
Aki gazdasági szakon diplomázik és felsõ fokon beszél két idegen nyelvet (ebbõl az egyik az angol), nem kell igazán aggódnia, ha munkahelyet szeretne találni. A multinacionális cégek Magyarországra települt ügyféltámogató központjai - a shared service centerek (ssc) - az utóbbi nyolc évben megkönnyítették ennek a rétegnek a pályakezdést. Mára az ssc szektorban körülbelül 35 ezren dolgoznak - többségük 25-35 év közötti diplomás.

Az ITD Hungary (ma Nemzeti Külgazdasági Hivatal néven mûködik) 2010-es kiadványa szerint a shared service centerek dömpingje 2001-ben kezdõdött a British Telecom, a Tata, a Diageo és az Alcoa beruházásával, elõtte 11 év alatt jött be összesen ennyi vállalat. Az igazán termékeny évek 2006 és 2007 voltak, amikor 11-11 ilyen vállalat helyezte üzlettámogató funkcióját Magyarországra. Ugyan az új munkaadók számának növekedése lassult, az itt levõk folyamatosan bõvítik állományukat, és a munkatársak cserélõdése is növeli az állásajánlatok számát.

A cégek motivációja egyértelmû. A pénzügy, a beszerzés, az ügyfélszolgálat, a HR és az informatika központosítása csökkenti a költségeket. Az egy helyen végzett tevékenység ugyanis kevesebb technológiai befektetést, kisebb irodahelyiséget és kevesebb munkavállalót igényel, mint ha ugyanezt a leányvállalatok külön-külön látnák el. E stratégia azonban kihívás elé állítja a cégek személyzeti osztályait, illetve azokat a HR-szolgáltatókat, amelyeket megbíznak a kereséssel, ugyanis egyetlen országban nem egyszerû 10-15 nyelvre megtalálni az alkalmas munkaerõt.

Bolgárul tudó pénzügyes: hol található?

Elég csak a Monster állásportálon megjelenõ ssc-s hirdetéseket böngészni. A Hays közvetítõ cég például bolgárul és angolul beszélõ, közgazdász végzettségû munkatársat keres pénzügyi területre. Az új kolléga majd a bolgár leányvállalatot szolgálja ki Budapestrõl. Némileg könnyebb, de nem sétagalopp ugyanez a pozíció angol-francia nyelvpárossal. Nincs irigylésre méltó helyzetben az Adecco közvetítõ cég sem, amelyik egyik hirdetésében angolul és héberül beszélõ telefonos ügyfélszolgálatosra vadászik. Valamivel könnyebb a JobsGarden dolga az angol-németes HR-es pozícióval. A Hays egy másik hirdetésében holland nyelvû ügyfélszolgálatosra vadászik, itt "csak" a felsõfokú végzettség és a folyékony angol és holland nyelvtudás az elvárás. A hirdetések kivétel nélkül angol nyelven jelennek meg, aki nem érti meg a kiírást, inkább ne jelentkezzen.

Alaposan szûrik a nyelvtudást

A pályázatok beadása után alapos írásbeli és szóbeli nyelvi szûrésre lehet számítani. Váry Zsuzsanna, a Kelly Services kereskedelmi üzletágvezetõje elmondta, hogy a munkatársaknak telefonon kell ügyeket megoldaniuk idegen nyelven, ami a gesztusok hiánya miatt nehezebb, mint személyesen. Elõfordul a csoportos kiválasztás, az assessment center is, amelyen a pályázók személyiségjegyeit, csapatban dolgozási képességét, munkastílusát, ügyfélkiszolgálását veszik nagyító alá gyakorlati feladatokkal, már a megbízó cég bevonásával. Váry Zsuzsanna azzal biztatja a pályázókat, hogy a szolgáltató központokban végzett munka a karrier elõszobája lehet: elõ lehet lépni csoportvezetõ-helyettesnek, csoportvezetõnek, operációs vezetõnek. Emellett specializálódni lehet, például tréning, IT, HR területre.

Bruttó 250-300 ezer forintos fizetés

"A szolgáltató központok munkatársai viszonylag gyorsan cserélõdnek - gyakran 2-3 évente -, mert továbblépnek. Ennek oka részben a gyakran monoton munka - másrészt, az ssc-k között is kiélezett verseny folyik a legjobb munkatársakért. Vannak, akik pár tízezer forinttal magasabb bérért azonnal váltanak"- tudtuk meg Suhajda Attilától, a Magyar Szolgáltatóipari és Outsourcing Szövetség elnökétõl. Az ssc-kben egyébként átlagosan bruttó 250-300 ezer forintot lehet keresni.

Megoldás állástalan nyelvszakos bölcsészeknek

Az ssc-k nagy elõnye, hogy munkához juttatják a kevésbé piacképes diplomát szerzõ - például bölcsész, kommunikáció-, marketingszakos - álláskeresõi réteget. Akadnak ugyan, akik a munkavégzés 'call centeres' jellege miatt tartózkodnak az ilyen állásajánlatoktól, Suhajda Attila szerint ez alaptalan. Tévhit az is, hogy nem jön létre semmilyen hozzáadott érték. "A legtöbb üzleti szolgáltató központ komoly tréningeket és szakmai képzéseket is biztosít a dolgozóinak, és egyre gyakoribb, hogy az ssc-kben szakirányú diplomát kérnek a jelentkezõktõl."

Egy dolgozó szemével

Balázs (aki kérte, hogy vezetéknevét ne írjuk le) két éve dolgozik egy üzleti szolgáltató központban, német nyelvû munkatársként. "Díjazom, hogy a cég mindent jogilag szabályosan intéz, nem trükköz a fizetéssel, modern az irodai infrastruktúra. Ez nem sok hazai helyrõl mondható el. A juttatási csomag sem rossz - a havi bérletet például teljes egészében fizetik, a juttatások éves szinten kitesznek egy plusz havi fizetést is" - mondja. Balázst vonzza még a nemzetközi munkakörnyezet is. "Gyakran úgy érzi az ember, mintha nem is Magyarországon dolgozna." Szimpatikus számára az is, hogy kollégái a legkülönbözõbb diplomát szerezték, így sokszínû a csapat.

Ugyanakkor hozzáteszi, hogy a szolgáltató központ nem való mindenkinek. Akinek fontosak a változatos és szellemi kihívást jelentõ feladatok, a kreativitás, az nem találja meg a számítását.

Néhány nagyobb, Magyarországra települt üzlettámogató központ: EDS, HP, IBM, Diageo, Avaya, Avis, ExxonMobile, Visteon, SAP, Cemex, Citigroup, National, Instruments, IT Services, Unisys, Roche, InBev, Morgan Stanley, British Telecom, Budapest Bank, IBM, IT Services, Celanese, Sapa, Vodafone, BP.
álláskeresés ügyfélszolgálat